Ichan qal’ada o‘rta asrlar ijtimoiy hayotini aks ettiruvchi haykallar o‘rnatildi (foto)

Ichan qal’a muzey qo‘riqxonasida o‘rta asrlar ijtimoiy hayotini aks ettiruvchi haykallar o‘rnatildi. Bu haqda Madaniy meros agentligi xabar qildi.

Qayd etilishicha, Ichan qal’a davlat muzey-qo‘riqxonasi hududidagi sayyohlik yo‘nalishlariga tarixiy voqealar, azaliy qadriyatlar va aholi turmush tarzini aks ettiruvchi haykallar o‘rnatilgan. Xiva shahridagi ochiq osmon ostidagi muzey-qo‘riqxonaning tarixiy elementlar bilan boyitilish jarayonida Madaniy meros agentligi direktori Shahriyor Nurulloyev ham ishtirok etgan.

Mavzu jihatdan tarixiy-me’moriy obidalar bilan uyg‘unlikdagi ushbu san’at asarlari sayyohlarning o‘tmish haqidagi tasavvurlarini boyitishga xizmat qiladi. Shuningdek, shahar jozibadorligini oshirishda ham yordam beradi.